News Update: ด่วน นายกฯ สั่งปิดรับนักท่องเที่ยว ยกเลิกมาตรการ Test and Go ชั่วคราว มีผลตั้งแต่วันนี้จนถึง 4 ม.ค. ปีหน้า - FINNOMENA
สำนักข่าวมติชนรายงานว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ระบุหลังการประชุมว่า ศบค. มีมติปิดรับนักท่องเที่ยวผ่านช่องทางTest and Go โดยมีผลตั้งแต่วันนี้เป็นต้นไป
21 ธ.ค. 2564

สำนักข่าวมติชนรายงานว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ระบุหลังการประชุมว่า ศบค. มีมติปิดรับนักท่องเที่ยวผ่านช่องทางTest and Go โดยมีผลตั้งแต่วันนี้เป็นต้นไป
พล.อ.ประยุทธ์ กล่าวหลังการประชุม ศบค.ชุดใหญ่ว่า ไทยจะปิดรับลงทะเบียนสำหรับนักท่องเที่ยวจนกว่าจะถึงวันที่ 4 ม.ค. และจะไม่มีการรับนักท่องเที่ยวใหม่นอกจาก 2 แสนคนที่ลงทะเบียนไว้ โดยตอนนี้มีนักท่องเที่ยวเดินทางเข้ามาแล้ว 1.1 แสนคน และเหลืออีก 9 หมื่นคน ที่ต้องติดตามดูแลต่อ
พล.อ.ประยุทธ์ กล่าวว่า หน่วยงานที่เกี่ยวข้องยืนยันว่ามีความพร้อมในการรับมือหากพบการติดเชื้อในนักท่องเที่ยวที่ได้รับอนุญาตให้เดินทางเข้าประเทศได้ โดยความรุนแรงของโอมิครอนสามารถควบคุมได้อยู่ เพราะแม้จะติดเชื้อเร็วแต่รักษาได้ง่ายและไม่มีผลกระทบรุนแรงมากนักในขณะนี้
โดย พล.อ.ประยุทธ์ เสริมว่ายังไม่มีมาตรการเพิ่มเติมสำหรับการเดินทางเข้าประเทศ และเน้นย้ำว่าต้องติดตามดูแลนักท่องเที่ยวที่เข้ามาทางช่องทางต่างๆ แต่จะไม่มีการอนุมัติหรืออนุญาตอีก โดยมีผลสำหรับ สำหรับการเดินทางเข้ามาของคนไทยเช่นเดียวกัน
อ้างอิง: https://www.matichon.co.th/politics/news_3097424
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
นายก
ประยุทธ์
ศบค
โควิด-19
โอมิครอน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA